CELEX: 22022D0412
Language: ga
Date: 2022-03-08 00:00:00
Title: Moladh Uimh. 1/2022 ó Chomhairle Comhlachais AE-Iosrael an 8 Márta 2022 lena bhformheastar an síneadh arna chur le Plean Gníomhaíochta AE-Iosrael [2022/412]

11.3.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 84/43
               
            
         MOLADH Uimh. 1/2022 Ó CHOMHAIRLE COMHLACHAIS AE-IOSRAEL
         an 8 Márta 2022
         lena bhformheastar an síneadh arna chur le Plean Gníomhaíochta AE-Iosrael [2022/412]
         TÁ COMHAIRLE COMHLACHAIS AE-IOSRAEL,
         Ag féachaint don Chomhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile (1),
         De bharr an mhéid seo a leanas:
         
                     (1)
                  
                  
                     Síníodh an Comhaontú Eora-Mheánmhara lena mbunaítear comhlachas idir na Comhphobail Eorpacha agus a mBallstáit, de pháirt, agus Stát Iosrael, den pháirt eile (“an Comhaontú Eora-Mheánmhara”) sa Bhruiséil an 20 Samhain 1995 agus tháinig sé i bhfeidhm an 1 Meitheamh 2000.
                  
               
                     (2)
                  
                  
                     Le hAirteagal 69 den Chomhaontú Eora-Mheánmhara, tugtar an chumhacht don Chomhairle Comhlachais cinntí a ghlacadh agus moltaí iomchuí a dhéanamh.
                  
               
                     (3)
                  
                  
                     Déantar foráil le hAirteagal 10 de Rialacha Nós Imeachta na Comhairle Comhlachais maidir leis an bhféidearthacht cinntí nó moltaí a ghlacadh trí bhíthin nós imeachta i scríbhinn idir na seisiúin, má chomhaontaíonn na Páirtithe go ndéanfar amhlaidh;
                  
               
                     (4)
                  
                  
                     Leis an síneadh 3 bliana a chuirtear ar Phlean Gníomhaíochta AE-Iosrael, beidh an deis ag na Páirtithe an comhar eatarthu a fhorbairt sna blianta amach rompu, lena n-áirítear trí chaibidlíocht a d’fhéadfaí a dhéanamh ar thosaíochtaí comhpháirtíochta,
                  
               TAR ÉIS AN MOLADH SEO A LEANAS A GHLACADH:
         
            Airteagal 1
            Molann an Chomhairle Comhlachais, ag gníomhú di trí bhíthin nós imeachta i scríbhinn, síneadh 3 bliana a chur le Plean Gníomhaíochta AE-Iosrael amhail ó lá glactha an Mholta seo.
         
         
            Airteagal 2
            Gabhfaidh an Moladh seo éifeacht ar dháta a ghlactha.
         
         
            Arna dhéanamh sa Bhruiséil, 8 Márta 2022.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  IO L 147, 21.6.2000, lch. 3.